Source: http://docplayer.fi/645697-Hallintotuomioistuinten-toimintakertomus.html
Timestamp: 2017-08-19 03:54:42+00:00
Document Index: 20390228

Matched Legal Cases: ['TUOMIOISTUIN ', 'tuomioistuin ', 'kko ', 'kko ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

1 Hallintotuomioistuinten toimintakertomus 2011 HELSINGIN HALLINTO-OIKEUS HÄMEENLINNAN HALLINTO-OIKEUS KOUVOLAN HALLINTO-OIKEUS KUOPION HALLINTO-OIKEUS OULUN HALLINTO-OIKEUS ROVANIEMEN HALLINTO-OIKEUS TURUN HALLINTO-OIKEUS VAASAN HALLINTO-OIKEUS AHVENANMAAN HALLINTOTUOMIOISTUIN MARKKINAOIKEUS VAKUUTUSOIKEUS KORKEIN HALLINTO-OIKEUS
2 1 1. ESIPUHE HALLINTOTUOMIOISTUINJÄRJESTELMÄ Oikeusturva hallintoasioissa Yleiset alueelliset hallinto-oikeudet Markkinaoikeus Vakuutusoikeus Korkein hallinto-oikeus JOHDON KATSAUS Hallinto-oikeudet Markkinaoikeus Vakuutusoikeus Korkein hallinto-oikeus TOIMINTAYMPÄRISTÖ Tuomioistuinverkosto Lainsäädäntö Uutta lainsäädäntöä Vireillä olevia lainsäädäntöhankkeita Eurooppaoikeudellinen normisto Tietotekniikka Tietotekniikan nykytila ja kehittämishankkeet Mittaristotyöryhmä ja logistiikkaprojekti Hallintotuomioistuinten toimitilat TOIMINNAN VAIKUTTAVUUS Hallintotuomioistuimissa käsiteltävät asiat Alueelliset hallinto-oikeudet Markkinaoikeus Vakuutusoikeus Korkein hallinto-oikeus Hallintotuomioistuinten päätösten julkaiseminen ja tiedon saatavuus TOIMINNALLINEN TEHOKKUUS Hallintotuomioistuinten toiminnan tehokkuus Toimintamäärärahat ja toimintamenot Määrälliset tavoitteet ja niiden toteutuminen Käsittely- ja vireilläoloajat Hallintotuomioistuinten toiminnan tuottavuus (ratkaistut asiat / henkilötyövuosi)...33
3 2 6.3 Hallintotuomioistuinten toiminnan taloudellisuus (toimintamenot / ratkaistut asiat, euroa) Muutoksenhakualttius ja päätösten muuttuminen korkeimmassa hallinto-oikeudessa Laadunhallinta Hallintotuomioistuinten yhteinen laatutyö Hallintotuomioistuinten sisäinen laatutyö HENKILÖSTÖVOIMAVARAT Henkilöstöä koskevia tietoja Yleistä Henkilöstön keski-ikä Henkilöstön sukupuolijakauma Henkilöstön koulutus Hallintotuomioistuinten koulutustyöryhmän järjestämä koulutus Oikeusministeriön järjestämä koulutus Hallintotuomioistuinten sisäinen koulutus Muu koulutus ja kansainvälinen yhteistyö Työtyytyväisyys ja työhyvinvointi SISÄISEN VALVONNAN ARVIOINTI- JA VAHVISTUSLAUSUMA Sisäisen valvonnan järjestäminen Sisäisen valvonnan arvioinnin toteutus ja lausuman laadintatapa Sisäisen valvonnan tila ja olennaisimmat kehittämistarpeet...44 HALLINTOTUOMIOISTUINTEN YHTEYSTIEDOT...49 LIITTEET...50
4 3 1. ESIPUHE Perustuslaissa on vahvistettu valtiojärjestyksemme perusteisiin erityisesti kuuluva oikeusvaltioperiaate. Sen mukaan julkisen vallan käytön tulee perustua lakiin. Kaikessa julkisessa toiminnassa on noudatettava tarkoin lakia. Oikeusturva on jokaiselle kuuluva perusoikeus. Sen toteutumiseksi on myös yleinen valitusoikeus hallintoviranomaisten päätöksistä. Kun hallintotuomioistuinten ratkaistavana ovat oikeusriidat kaikilta hallinnonaloilta ja -asteista, hallintotuomioistuinten päätöksistä piirtyy suurelta osin kuva suomalaisen oikeusvaltion toiminnasta. Tämä hallintotuomioistuinten yhteinen toimintakertomus sisältää jo tuttuun tapaan selvityksen kaikkien hallintotuomioistuinten toiminnasta vuodelta Kertomusvuonna työtilanne pystyttiin pitämään hallinnassa. Hallintotuomioistuimet onnistuivat oikeusturvatehtävässään myös toiminnan taloudellisuutta ja tuottavuutta koskevien tavoitteiden saavuttamisessa pääosin. Tuomioistuinlaitoksen kokonaiskentässä taloudellisuuden mittausta vaikeuttaa oikeusavun epätasapaino tuomioistuinlohkojen välillä, kun oikeusapu yleisiin tuomioistuimiin on tällekin vuodelle 42 miljoonaa euroa eli lähes yhtä paljon kuin hallintotuomioistuinten kokonaiskustannukset. Toimintakertomuksessa on jälleen kerran syytä korostaa sitä, että oikeusvaltion vahvistamiseksi on huolehdittava erityisesti tuomioistuinlaitoksen toimintaedellytyksistä. Monet, muun ohella Maailmanpankin tutkimukset osoittavat, että luottamus oikeusturvan toteutumiseen ja oikeusvaltioon on hyvinvoinnin ja myös talouskehityksen perustekijöitä. Oikeusvaltiota ei saa päästää lyhytnäköisin säästötoimin rapautumaan. Tämä on ollut lähtökohtana myös oikeusministeriön ohjelmassa Oikeudenmukaisuus ja luottamus kestävän yhteiskuntakehityksen perustana (2010), vaikka tätä kuten muutakin hallinnon taloussuunnittelua vaivaa pitäytyminen omalla hallinnonalalla menokehyksen mukaisesti. Valmisteilla on eri hallinnonaloilla uudistuksia, jotka toteutuessaan vaikuttavat välittömästi hallintolainkäyttöön. Nykyisen hallituksen ohjelmassa on mainittu muun muassa hankintalain uudistaminen, energiapolitiikan uudet painopistealueet, lastensuojelun painotusten muutos, vammaispalvelulain uudistaminen, ympäristölupajärjestelmän päällekkäisyyksien poistaminen sekä maankäyttö- ja rakennuslain kokonaisarviointi, kuntauudistukseen säädettävä rakennelaki sekä aluehallinnon uudistus. Uudistusten oikeasuhtainen toteutuminen edellyttää myös varautumista oikeusjuttuihin ja valituksiin sekä siten huolehtimista hallintotuomioistuinten edellytyksistä ratkaista uusien lakien tulkintakysymyksiä. Kun tämä on virkaurani viimeinen hallintotuomioistuinten toimintakertomus, kiitän kaikkia hallintotuomioistuimia ja niiden henkilökuntaa vuosikymmenten yhteistyöstä oikeusturvan hyväksi ja oikeudenmukaisuuden edistämiseksi yhteiskunnassa. Erityisen mieluisaa on ollut nähdä hallintotuomioistuinten hyvän yhteishengen vahvistuminen. Helsingissä, helmikuun 28. päivänä 2012 Pekka Hallberg Korkeimman hallinto-oikeuden presidentti
5 4 2. HALLINTOTUOMIOISTUINJÄRJESTELMÄ 2.1 Oikeusturva hallintoasioissa Oikeusturvan takaaminen kuuluu valtion perustehtäviin. Tuomioistuinlaitos on yhteiskunnan peruspilareita. Hallintotuomioistuimet antavat oikeusturvaa sekä edistävät yhteiskunnassa oikeudenmukaisuutta, turvallisuutta, järjestystä, hyvinvointia, taloudellista toimintaa ja hallinnon toimivuutta. Oikeusturva kuuluu perusoikeuksiin. Hallintotuomioistuinten käsiteltävänä olevat asiat ovat moninaisia. Hallintotuomioistuimet ratkaisevat usean sektorin asioita kuten verotusta, taloudellista kilpailua, maankäyttöä, rakentamista, ympäristönsuojelua, liikenneyhteyksiä, toimeentuloturvaa, sosiaali- ja terveydenhuoltoa, lastensuojelua ja maahanmuuttoa koskevia asioita. Hallintotuomioistuimiin saapuu vuosittain yli lainkäyttöasiaa. Hallintotuomioistuimiin tulevat asiat ovat nykyään usein oikeudellisesti entistä vaativampia ja laajempia sekä sisältävät uudenlaisia oikeudellisia kysymyksiä. Yhteiskunnassa tapahtuu muutoksia ja sen johdosta kotimaisen lainsäädännön muuttumisen tahti on nopeutunut. Uudet lainsäädäntöhankkeet, EU-säädöstö, Euroopan ihmisoikeussopimus sekä muutoinkin eurooppalaistuminen ja kansainvälistyminen kaikilla tasoilla luovat tuomioistuimiin kohdistuvia lisäpaineita. Yleisiä hallintotuomioistuimia ovat korkein hallinto-oikeus ja alueelliset hallinto-oikeudet. Pääsääntönä on, että hallintoviranomaisen päätöksestä valitetaan yleiseen alueelliseen hallintotuomioistuimeen. Tietyissä asiaryhmissä muutosta haetaan kuitenkin erityistuomioistuimelta tai valitetaan suoraan korkeimpaan hallinto-oikeuteen. Erikseen määrätyillä toimialoilla tuomiovaltaa käyttävät erityistuomioistuimina markkinaoikeus ja vakuutusoikeus. KORKEIN HALLINTO-OIKEUS VAKUUTUSOIKEUS MARKKINAOIKEUS Valtioneuvosto ja ministeriöt Ahvenanmaan maakunnan hallitus HALLINTO-OIKEUDET Helsingin, Hämeenlinnan, Kouvolan, Kuopion, Oulun, Rovaniemen, Turun ja Vaasan hallinto-oikeudet sekä Ahvenanmaan hallintotuomioistuin Saamelaiskäräjät Kilpailuvirasto, Energiamarkkinavirasto, Viestintävirasto Muutoksenhaku- ja oikaisulautakunnat Keskusvirastot Elinkeino-, liikenne- ja ympäristökeskukset Evankelis-luterilainen kirkko ja ortodoksinen kirkkokunta Verotuksen oikaisulautakunnat, verovirastot Kunnalliset viranomaiset Valtion paikallishallinto Aluehallintovirastot Maakuntien liitot Kuva 1. Valittaminen hallintoviranomaisen päätöksestä vuonna 2011.
6 5 2.2 Yleiset alueelliset hallinto-oikeudet Hallinto-oikeuslain 1 :n mukaan yleisiä alueellisia hallintotuomioistuimia ovat Helsingin, Hämeenlinnan, Kouvolan, Kuopion, Oulun, Rovaniemen, Turun ja Vaasan hallinto-oikeudet. Ahvenanmaan maakunnassa yleisenä alueellisena hallintotuomioistuimena on Ahvenanmaan hallintotuomioistuin, joka toimii Ahvenanmaan käräjäoikeuden yhteydessä. Hallinto-oikeuksien tuomiopiirit muodostuvat yhdestä tai useammasta maakunnasta. Tietyissä asiaryhmissä alueellisen hallinto-oikeuden tuomiopiirinä voi olla koko Suomi. Helsingin hallintooikeuteen on keskitetty arvonlisäveroa, tulleja ja valmisteveroja koskevat asiat sekä turvapaikkaasiat. Vaasan hallinto-oikeuteen on keskitetty vesilain ja ympäristönsuojelulain mukaiset lupa- ja velvoittamisasiat. Ahvenanmaan maakunta kuuluu kuitenkin useimmissa näistäkin asiaryhmistä Ahvenanmaan hallintotuomioistuimen tuomiopiiriin. 1 Hallinto-oikeudet käsittelevät lukuisia asiaryhmiä, joista pääasiaryhmiä ovat valtio-oikeus ja yleishallinto, itsehallinto, ulkomaalaisasiat, rakentaminen, ympäristö, sosiaali- ja terveydenhuolto, taloudellinen toiminta mukaan lukien liikenne, verot ja muut erilaiset asiaryhmät. Hallinto-oikeuksien lainkäyttöön sovelletaan hallintolainkäyttölakia. 2.3 Markkinaoikeus Markkinaoikeuslain 1 :n mukaan markkinaoikeus on erityistuomioistuin, joka käsittelee muun muassa julkisia hankintoja koskevia asioita, kilpailuasioita, markkinaoikeudellisia asioita ja sähkömarkkina-asioita. Markkinaoikeuden toimipaikka sijaitsee Helsingissä. Muista tuomioistuimista poiketen markkinaoikeudessa sovelletaan menettelysäännöksenä sekä hallintolainkäyttölakia että oikeudenkäymiskaarta. Hallintolainkäyttölakia sovelletaan muun ohella hankinta- ja kilpailuasioihin. Näissä asioissa muutoksenhaku tapahtuu korkeimpaan hallintooikeuteen. Markkinaoikeudellisissa asioissa puolestaan sovelletaan oikeudenkäymiskaarta ja muutoksenhaku tapahtuu korkeimpaan oikeuteen, mikäli korkein oikeus myöntää valitusluvan. 2.4 Vakuutusoikeus Vakuutusoikeuslain 1 :n mukaan vakuutusoikeus toimii toimeentuloturva-asioiden erityistuomioistuimena. Vakuutusoikeuden toimipaikka on Helsingissä. Vakuutusoikeuteen on keskitetty muun muassa työeläke-, kansaneläke-, työtapaturma-, kuntoutus-, työttömyysturva-, sotilasvamma-, rikosvahinko-, asumistuki-, opintotuki-, elatustuki- ja vammaisetuusasiat sekä sairausvakuutuslain mukaiset asiat. Eri asiaryhmiä vakuutusoikeudessa on yhteensä 40. Etuuksia myöntävien laitosten ja yhtiöiden päätöksiin haetaan pääsääntöisesti muutosta ensin muutoksenhakulautakunnilta, joiden päätöksiin on edelleen mahdollisuus hakea muutosta vakuutusoikeudelta. Eräiden asiaryhmien päätöksiin haetaan muutosta suoraan vakuutusoikeudelta. Vakuutusoikeus toimii ylimpänä muutoksenhakuasteena suurimmassa osassa käsittelemistään asioista. Joissakin tapaturmavakuutuslainsäädäntöön liittyvissä asioissa on mahdollisuus hakea vielä valituslupaa korkeimmalta oikeudelta. 1 Yleisten alueellisten hallinto-oikeuksien tuomiopiirit ja tuomiopiirejä vastaavat asukasluvut. Liite 1.
7 6 Vakuutusoikeus voi hakemuksesta poistaa antamansa päätöksen, jos se katsoo päätöksen perustuvan virheelliseen tai puutteelliseen selvitykseen tai olevan ilmeisesti lain vastainen. Vakuutusoikeuden päätöksen purkamista voi menettelyvirheen perusteella hakea korkeimmalta hallinto-oikeudelta. Asian käsittelyssä vakuutusoikeudessa noudatetaan hallintolainkäyttölakia. 2.5 Korkein hallinto-oikeus Perustuslain 99 :n mukaan korkein hallinto-oikeus käyttää ylintä tuomiovaltaa hallintolainkäyttöasioissa. Korkein hallinto-oikeus valvoo lainkäyttöä omalla toimialallaan. Se voi tehdä valtioneuvostolle esityksiä lainsäädäntötoimeen ryhtymisestä. Korkeimman hallinto-oikeuden käsittelyyn tulee eniten asioita alueellisista hallinto-oikeuksista. Valtioneuvoston ja ministeriön päätöksistä saa valittaa korkeimpaan hallinto-oikeuteen sillä perusteella, että päätös on lainvastainen. Korkeimmalta hallinto-oikeudelta haetaan muutosta suoraan tiettyjen lautakuntien päätöksistä. Tällaisia lautakuntia ovat maaseutuelinkeinojen valituslautakunta, Patentti- ja rekisterihallituksen valituslautakunta, keskusverolautakunta ja virkamieslautakunta. Lainkäyttöön sovelletaan hallintolainkäyttölakia. Suuressa osassa korkeimman hallinto-oikeuden käsittelemistä asiaryhmistä ei ole valituslupajärjestelmää. Kuitenkin vuonna 2011 valituslupaa edellyttävien yksittäisten asioiden määrä ensimmäistä kertaa ylitti asiat, joissa valituslupa ei ole tarpeen. Valituslupa on tarpeen muun ohella useissa vero-, ulkomaalais-, toimeentulotuki-, vammaispalveluja ampuma-aseasioissa sekä osassa maankäyttöä ja rakentamista koskevia asioita. Valituslupajärjestelmää on viime vuosina laajennettu. Perusteet valituslupien myöntämiselle on hallintolainkäyttölaissa säädetty niin, että muutoksenhausta korkeimpaan hallinto-oikeuteen ei muodostu pelkkää prejudikaatti- eli ennakkopäätösjärjestelmää. Erityislaeissa on säädetty myös tiukemmista valitusluvan myöntämisen edellytyksistä. 3. JOHDON KATSAUS 3.1 Hallinto-oikeudet Hallinto-oikeudet suoriutuivat kokonaisuutena arvioiden verrattain hyvin perustuslain mukaisesta oikeusturvatehtävästään myös kertomusvuonna. Hallinto-oikeudet ratkaisivat yhteensä asiaa ja onnistuivat pääosin saavuttamaan sekä taloudellisuudelle että tuottavuudelle asetetut tavoitteet. Käsittelyaikoja saatiin lyhennettyä Kouvolan, Kuopion ja Rovaniemen hallinto-oikeuksissa. Alueellisten hallinto-oikeuksien tuottavuuden ja käsittelyaikojen välillä on kuitenkin eroja. Tämä selittyy osin asiarakenteella. Tehokkuutta ei voida kuitenkaan arvioida yksinomaan ratkaistujen asioiden määrän vaan myös asioiden ja päätösten laadun perusteella. Alueellisiin hallinto-oikeuksiin saapui vuonna 2011 lainkäyttöasioita yhteensä Asiamäärä laski edellisestä vuodesta 8,3 prosenttia, mutta saapuvien asioiden määrä on kuitenkin kolmen edellisen vuoden ajan noussut. Vähennys oli erisuuruinen eri hallinto-oikeuksissa. Kertomusvuonna suurimpia asiaryhmiä olivat sosiaali- ja terveydenhuoltoasiat sekä veroasiat. Saapuneiden asioiden määrään ovat vaikuttaneet erityisesti autoveroasiat, joita vuonna 2010 hallintooikeuksiin saapui poikkeuksellisen paljon. Vuonna 2011 niitä saapui edellistä vuotta vähemmän. Organisoinnin ja lisäresurssien oikea-aikaisen kohdentamisen ansiosta autoveroasioihin syntynyt ruuhka saatiin purettua.
8 7 3.2 Markkinaoikeus Markkinaoikeuteen saapui kertomusvuonna 511 lainkäyttöasiaa. Saapuneiden asioiden määrä laski, kun määrä viiden edellisen vuoden ajan oli noussut huomattavastikin. Selkeästi suurimman asiamäärän muodostivat edelleen hankinta-asiat. Kertomusvuonnakin markkinaoikeus saavutti asetetut ratkaistujen asioiden määrää ja toiminnallista tehokkuutta koskevat tavoitteet sekä pystyi lyhentämään keskimääräistä käsittelyaikaansa 8,3 kuukauteen. Vuonna 2011 markkinaoikeus ratkaisi 610 asiaa. Vuoden lopussa ratkaisematta oli 319 lainkäyttöasiaa, kun kertomusvuoden alussa vireillä oli 419 asiaa. Vireillä olevien asioiden määrä vastaa reilun puolen vuoden työmäärää. 3.3 Vakuutusoikeus Vakuutusoikeuteen saapui kertomusvuonna asiaa. Asioiden määrä on viime vuosina vaihdellut ja asian välillä. Asioita on kyetty ratkaisemaan lähes yhtä paljon kuin niitä on saapunut vireille, joten varsinaista ruuhkautumista ei ole odotettavissa, mutta käsittelyaika on kertomusvuonna pidentynyt jonkin verran edelliseen vuoteen verrattuna. Vakuutusoikeudelle asetettiin vuodelle 2011 tavoitteeksi ratkaista asiaa. Tavoite asetettiin tietoisesti korkeaksi ja sitä asetettaessa otettiin huomioon vireillä olleessa vakuutusoikeuslain uudistamishankkeessa ehdotetut ratkaisut ratkaisutoiminnan kehittämiseen ja tehostamiseen. Myös käsittelyaikatavoite, 9,0 kuukautta, on tietoisesti asetettu korkeaksi. Vakuutusoikeus ei aivan saavuttanut näistä lähtökohdista asetettuja tavoitteita. Tähän vaikuttivat vakuutusoikeuslain uudistushankkeen raukeaminen keväällä 2011 eduskunnassa, jolloin ratkaisutoimintaa ei saatu kevennettyä odotetulla tavalla, henkilötyövuosien vähentäminen sekä lainkäyttöhenkilökunnan rakenteessa tapahtuneet muutokset. Vakuutusoikeudessa on myös pyritty ratkaisemaan kaikkein vanhimpia asioita. Lisäksi poistoasioiden siirtäminen muutama vuosi sitten vakuutusoikeudesta muutoksenhakulautakuntiin aiheutti vakuutusoikeuden jutturakenteen vaikeutumisen. Nykyisin vakuutusoikeudessa ei ole yhtään sellaista asiaryhmää, jota voitaisiin luonnehtia yksinkertaiseksi ratkaista. Lähes kaikki asiat ovat valitusasioita, joiden ratkaisut on perusteltava yksilöllisesti. Nykyisillä resursseilla tämä kuormittaa lainkäyttöhenkilökuntaa aikaisempaa enemmän, mikä näkyy jossain määrin myös tuloksessa. 3.4 Korkein hallinto-oikeus Korkeimpaan hallinto-oikeuteen saapui kertomusvuonna asiaa, eli 12 prosenttia vähemmän kuin edellisenä vuonna. Eniten vähenivät veroasiat ja sosiaali- ja terveydenhuoltoasiat. Merkittävää kasvua on ainoastaan ulkomaalaisasioiden ryhmässä. Näitä asioita saapui selvästi aiempia vuosia enemmän, lähes Ensimmäistä kertaa valituslupahakemuksia saapui enemmän kuin valitusasioita. Korkeimman hallinto-oikeuden pitkäaikaisena tavoitteena on ollut ratkaista vuosittain vähintään saman verran asioita kuin uusia tulee vireille. Tähän ei useimpina vuosina ole aivan päästy. Kertomusvuonna työtilanne kääntyi myönteiseen suuntaan, sillä asioita ratkaistiin 4 225, mikä on enemmän kuin kertaakaan 2000-luvulla. Ratkaistuista asioista asiaratkaisu annettiin 48,8 prosentissa asioista. Asioista 42,7 prosenttia koski valitusluvan hylkäämistä ja 7,1 prosenttia ylimääräistä
9 8 muutoksenhakua. Valituslupaa edellyttävissä asiaryhmissä valituslupa myönnettiin hieman useammin kuin edellisenä vuonna. 4. TOIMINTAYMPÄRISTÖ 4.1 Tuomioistuinverkosto Oikeusministeriö asetti kesäkuussa 2010 toimikunnan suunnittelemaan hovi- ja hallinto-oikeusverkoston kehittämistä. Toimikunnan tehtävänä oli muun ohella laatia ehdotus hovi- ja hallintooikeusverkoston kehittämiseksi siten, että tavoitteena on asiamäärältään ja rakenteeltaan mahdollisimman tasakokoiset hovi- ja hallinto-oikeudet. Toimikunnan tavoitteena on löytää tuomioistuimille toiminnallisesti, maantieteellisesti ja alueellisesti tarkoituksenmukaiset sijaintipaikat. Tavoitteeksi asetettiin vähentää yhdestä kahteen hovioikeutta ja yhdestä kolmeen hallinto-oikeutta. Toimikunta päätti työnsä ehdottaen muun muassa että Oulun ja Rovaniemen hallinto-oikeudet sekä Kouvolan ja Kuopion hallinto-oikeudet yhdistettäisiin. Toimikunnan mietintöön jätettiin kolme eriävää mielipidettä. Toimikunnan ehdotukset ovat jakaneet mielipiteitä myös hallintotuomioistuimissa. Samanaikaisesti on vireillä muitakin kehittämishankkeita, jotka toteutuessaan tasaisivat asioiden määrää hallintooikeuksissa. Toimikunnan mietinnössä on kuitenkin ehdotettu, että hallintolainkäytön tasotyöryhmän ja maaseutuelinkeinojen muutoksenhakutyöryhmän ehdotuksia tulisi arvioida samanaikaisesti toimikunnan ehdotusten kanssa. 4.2 Lainsäädäntö Lainsäädännön laadulla on merkitystä tuomioistuinten työhön. Lainsäätämisessä ja hallintoiminnassa tulisi pyrkiä siihen, että asianosaisten oikeusturva toteutuu mahdollisimman laajasti jo hallintoviranomaisessa ilman tarvetta hakea muutosta päätökseen hallintotuomioistuimista. Selkeällä lainsäädännöllä voidaan vähentää valituksia ja tuomioistuinten työmäärää, jolloin tuomioistuinten resurssit voidaan käyttää oikeusturvan kannalta merkittävimpien kysymysten ratkaisemiseen. Säädösvalmistelun kehittäminen on siten välttämätöntä. Hallintotuomioistuimissa tulee sovellettavaksi hyvin moninainen lainsäädäntö. Aineellisessa lainsäädännössä tapahtuvat muutokset saattavat aiheuttaa ennakoimatontakin asiamäärien kasvua hallintotuomioistuimissa. Nykyisessä sektoroituneessa hallinnossa, eri ministeriöissä valmistelluissa lakihankkeissa ei useinkaan ole riittävästi ennakoitu lain muutoksen vaikutusta muutoksenhakuun ja sitä kautta tuomioistuinten työmääriin. Joulukuussa 2009 julkaistiin korkeimman hallinto-oikeuden tekemä hallintolainkäytön vaikuttavuutta koskeva tutkimus (Pyramiditutkimus: jossa osoitettiin hallintotuomioistuinten ratkaisujen merkitys hallinnon toimivuudelle. Tutkimuksessa laskettiin, että julkista valtaa käyttävät viranomaiset tekevät hallinnon eri aloilla ja tasoilla vuosittain miljoonaa hallintopäätöstä, joihin voidaan tarvittaessa hakea muutosta hallintotuomioistuimilta. Kun ensi asteen hallintotuomioistuimet käsittelevät noin valitusta vuodessa ja korkein hallinto-oikeus 4 000, voidaan suomalaisen hallinnon arvioida toimivan yleisesti ottaen erittäin hyvin. Hallintopäätösten valtaisa määrä osoittaa kuitenkin sen, että mikäli lainsäädäntöön tulee epäselvyyksiä tai jos päätöksentekomenettely hallinnossa ei jostain muusta syystä toimisi, valitusten määrä voisi hallinto-
10 9 tuomioistuimissa nousta hetkessä. Esimerkiksi autoverotuksen tulkinnan muuttuminen Euroopan unionin tuomioistuimen antaman linjauksen vuoksi aiheutti hallintotuomioistuimiin ruuhkia. Uuden hallituksen hallitusohjelmassa on monia hallintolainkäyttöön vaikuttavia uudistuskaavailuja, joiden oikeudelliseen ennakointiin tulee varautua. Hallitusohjelmassa lueteltuja uudistuskohteita ovat muun muassa hankintalain uudistus, energiapolitiikan uudet painopistealueet, lastensuojelun painopisteen muutos, vammaispalvelulain uudistaminen, ympäristölupajärjestelmän päällekkäisyyksien poistaminen sekä maankäyttö- ja rakennuslain kokonaisarviointi, kuntauudistuksessa puitelain sijaan säädettävä rakennelaki sekä aluehallinnon uudistaminen. Lainvalmistelussa onkin tärkeää kiinnittää huomiota entistä syvemmin lain vaikutusten arviointiin ja niiden ennakointiin myös muutoksenhaun näkökulmasta. Lainvalmistelun laadun ja tuottavuuden kehittämiseen tähtäävät hankkeet, kuten vuosina toteutettava oikeusministeriön Sujuvampaan lainsäädäntöön -hanke, ovat tervetulleita Uutta lainsäädäntöä Muun ohella seuraavilla, vuonna 2011 hyväksytyillä tai voimaan tulleilla laeilla on suoraan vaikutusta hallintotuomioistuinten toimintaan. Laki ympäristönsuojelulain muuttamisesta (196/2011) tuli voimaan Ympäristönsuojelulakia muutettiin siten, että kiinteistön ominaisuuksiin ja kiinteistön haltijaan liittyvät erityispiirteet voidaan nykyistä joustavammin ottaa huomioon talousjätevesien käsittelyä koskevia säännöksiä sovellettaessa. Valtioneuvoston hyväksymä uusi jätevesiasetus tuli voimaan Uusi kaivoslaki (621/2011) tuli voimaan Kaivoslaissa säädetään malminetsintää, kaivostoimintaa ja kullanhuuhdontaa harjoittavien oikeuksista ja velvollisuuksista toiminnan aikana sekä toiminnan lopetus- ja jälkitoimenpiteistä. Laissa laajennettiin valitusoikeutta lupapäätöksistä. Aikaisemman kaivoslain mukaiset asiat ratkaistiin työ- ja elinkeinoministeriössä, joiden päätöksistä valitettiin suoraan korkeimpaan hallinto-oikeuteen. Nyt valitetaan ensi asteena hallinto-oikeuteen. Lain arvioidaan tuovan lisää valituksia etenkin Rovaniemen hallinto-oikeuteen. Uusi, kilpailunrajoituksista annetun lain (480/1992) korvannut kilpailulaki (948/2011) tuli voimaan Osa kilpailulain säännöksistä vastaa sisällöltään aiemman lain säännöksiä. Uuden lain tarve johtui erityisesti siitä, että lukuisten osittaisuudistusten ja kilpailulainsäädännön kehittymisen seurauksena kilpailunrajoituslain rakenne, käsitteistö ja säännösten sijoittelu laissa ei ollut kaikin osin looginen ja selkeä. Keskeisimmät uudistukset koskevat seuraamusjärjestelmää, vahingonkorvausta, kilpailuasioissa noudatettavaa menettelyä ja yrityskauppavalvontaa koskevia säännöksiä. Laki sähköisestä huutokaupasta ja dynaamisesta hankintajärjestelmästä sekä eräiksi siihen liittyviksi laeiksi (698/2011) tuli voimaan Julkisista hankinnoista annettuun lakiin lisättiin muun muassa säännös, joka mahdollistaa hankintamenettelyn päättämisen hankintaa tekemättä. Tavoitteena on, että hankintayksiköiden ja toimittajien epätietoisuus hankinnan keskeyttämisen mahdollisuuksista vähenisi ja pienentäisi näin markkinaoikeuteen tehtävien valitusten määrää. Ampuma-aselakia muutettiin lukien (124/2011) muun muassa siten, että yksityishenkilöille käsiaseisiin annettavat aseluvat ovat ensin määräaikaisia, voimassaoloaika on enintään viisi vuotta. Hakijalta vaaditaan myös soveltuvuustesti ja ampumaseuran asekouluttajan antama todistus
11 10 harrastuneisuudesta. Lisäksi poliisi voi pyytää tarvittaessa hakijasta lääkäriltä suoraan hänen terveystietojaan. Uusi vesilaki (587/2011) tuli voimaan Uudistuksella pyritään muun ohella selkeyttämään yleisesti vesilain järjestelmää ja menettelyä vesiasioissa. Lisäksi pyritään tehostamaan vesiasioiden käsittelyä ja nopeuttamaan laajojen lupa-asioiden käsittelyä aluehallintovirastossa. Vuoden 2012 alusta tuli voimaan laki julkisista puolustus- ja turvallisuushankinnoista (1531/2011). Laissa säädetään valtion ja kuntien viranomaisten sekä muiden hankintayksiköiden velvollisuudesta kilpailuttaa puolustus- ja turvallisuushankintansa sekä näihin hankintoihin sovellettavista periaatteista ja menettelyistä. Vuoden 2012 alusta tuli voimaan myös pysäköinninvalvontaa koskevan lainsäädännön uudistus (727/2011). Pysäköintivirhemaksun määrää on nostettu ja ajoneuvon liikuttamisen estävä rengaslukko otettu käyttöön. Pysäköintivirhemaksua ja rengaslukkoa koskevasta päätöksestä voi oikaisuvaatimuksen jälkeen hakea muutosta hallinto-oikeudelta ja edelleen korkeimmalta hallintooikeudelta, jos se myöntää valitusluvan. Hallinto-oikeuden ratkaisua nykyisin koskevasta muutoksenhakukiellosta on siis luovuttu Vireillä olevia lainsäädäntöhankkeita Seuraavassa tarkastellaan eräitä hallintolainkäytön kannalta keskeisiä vireillä olevia lainsäädäntöhankkeita, joita on muun ohella oikeusministeriön vuonna 2007 asettama hallintolainkäytön kehittämishanke (Hallintolainkäyttötoimikunta ja sen kolme alatyöryhmää). Muita tärkeitä kertomusvuonna eri ministeriöistä lausunnolle lähteneitä hankkeita ovat muun ohella valtiovarainministeriössä valmisteltavana oleva arvopaperimarkkinalainsäädännön kokonaisuudistus sekä työ- ja elinkeinoministeriössä valmisteltavana oleva energian sisämarkkinapaketin täytäntöönpano. Vuonna 2009 hyväksytyt, EU:n niin sanotun kolmannen energian sisämarkkinapaketin sisältämät sähkö- ja maakaasudirektiivit (2009/72/EY ja 2009/73/EY) aiheuttavat muutoksia energiamarkkinoita koskevaan kansalliseen lainsäädäntöön vuonna Hallintolainkäyttötoimikunta sai työnsä päätökseen vuoden 2010 lopussa. Toimikunta työskenteli kolmessa alatyöryhmässä, jotka käsittelivät (1) oikeussuojakeinoja hallintoviranomaisen passiivisuustilanteissa (ns. passiivisuustyöryhmä), (2) hallintolainkäytön yleisten menettelysäännösten uudistamista (ns. prosessityöryhmä) ja (3) eri hallintotuomioistuintasojen tehtäviä ja asemaa hallinnon oikeussuojajärjestelmässä (ns. tasotyöryhmä). Työryhmien ehdotuksia tuli hallintotuomioistuimille lausunnolle kertomusvuoden aikana. Ehdotusten jatkovalmistelu on vireillä oikeusministeriössä. Passiivisuustyöryhmän toimikausi päättyi vuonna 2008 (oikeusministeriön työryhmämietintö 2008:5). Tavoitteena on parantaa oikeusturvaa hallinnossa. Työryhmä ehdotti säädettäväksi hallintoviranomaiselle velvollisuuden asettaa kohtuullinen käsittelyaika tietyille asioille. Tämän lisäksi ehdotettiin säädettäväksi uusista oikeussuojakeinoista, jotka olisivat asianosaisen käytettävissä hänen oikeuttaan, etuaan tai velvollisuuttaan koskevan asian käsittelyn viivästyessä hallinnossa, kuten niin sanottu viivästysvalitus. Erityisestä syystä valitusviranomainen voisi ehdotuksen mukaan ottaa asian ensiasteena ratkaistavakseen.
12 11 Ehdotukset viivästymisen hyvittämisestä eivät ole aivan ongelmattomia hallintotuomioistuinten kannalta. Sellaista kehitystä, että hallinnon passiivisuudesta tai asioiden viipymisestä johtuvia ongelmia siirretään ensiasteena hallinto-oikeuksien ratkaistavaksi, ei hallintotuomioistuimissa ole pidetty perusteltuna. Mietinnöstä saaduista lausunnoista on laadittu lausuntotiivistelmä (oikeusministeriön lausuntoja ja selvityksiä 2009:8). Oikeusministeriön tavoitteena on antaa vuoden 2012 valtiopäiville hallituksen esitys oikeussuojakeinoista hallintoasian käsittelyn viivästyessä. Vireillä on myös oikeudenkäynnin viivästymisen hyvittämisestä annetun lain muuttaminen niin, että sen soveltamisala laajennetaan yleisistä tuomioistuimista hallintotuomioistuimiin ja erityistuomioistuimiin. Samalla esitetään, että tuomioistuimen tulisi antaa käsittelyaika-arvio vireillä olevasta asiasta. Hallituksen esitys on kaavailtu annettavan vuonna Hallinto-oikeuksissa esitykseen on pääosin suhtauduttu positiivisesti. Samalla on korostettu tuomioistuinten resursseista huolehtimista, jotta viivästyshyvityksiä ei tulisi maksettavaksi. Käsittelyaika-arvion pyytämistä olisi ehkä perusteltua rajoittaa tehokkuussyistä. Prosessityöryhmän toimikausi päättyi (oikeusministeriön mietintöjä ja lausuntoja 2011:4). Työryhmän ehdotuksen mukaan nykyinen hallintolainkäyttölaki korvattaisiin lailla oikeudenkäynnistä hallintoasioissa. Uutta lakia sovellettaisiin korkeimmassa hallinto-oikeudessa, alueellisissa hallinto-oikeuksissa, vakuutusoikeudessa ja muutoksenhakulautakunnissa sekä tiettyjen asioiden käsittelyssä markkinaoikeudessa ja työtuomioistuimessa. Sinänsä nykyiset säännökset toimivat pääosin hyvin eikä suuria muutostarpeita ole perus- ja ihmisoikeusvaatimusten kannalta. Keskeiset tarkistamistarpeet liittyvät lähinnä suullista käsittelyä ja todistajien kuulemista, viranomaisen prosessiin osallistumista, päätösten tiedoksiantoa, hallintoriitaa, hallintotuomioistuinten turvaamistoimivaltaa sekä oikeudenkäyntikulujen korvaamista koskeviin säännöksiin. Uutta olisi, että muutoksenhaku ministeriöiden hallintopäätöksistä ohjattaisiin alueellisiin hallintooikeuksiin sekä se, että tuomioistuin voisi poikkeustapauksissa asettaa määräajan, johon mennessä osapuolten on toimitettava mahdollinen lisäaineisto asiassa. Ylimääräistä muutoksenhakua koskevaa sääntelyä ehdotetaan myös uudistettavaksi yhdistämällä kantelu ja purku. Samasta asiasta saisi hakea purkua vain kerran. Hallintotuomioistuimet ovat pääosin pitäneet ehdotuksia teknisesti hallintolainkäyttölakia selkeämpinä. Korkein hallinto-oikeus katsoi ehdotettujen säännösten olevan joiltakin osin niin yksityiskohtaisia tai muutoin sellaisia, että niiden soveltuvuutta oikeusturvasääntelyn kokonaisuuteen tulisi vielä uudelleen arvioida. Mietinnöstä saadusta lausunnosta on laadittu lausuntotiivistelmä (oikeusministeriön mietintöjä ja lausuntoja 2011:40). Prosessityöryhmän ehdotusten jatkovalmistelun tarkempaa aikataulua on oikeusministeriössä katsottu tarpeen vielä arvioida. Siellä tavoitteena on kuitenkin toteuttaa uudistukset vaalikaudella Tasotyöryhmän toimikausi päättyi (oikeusministeriön mietintöjä ja lausuntoja 2010:78). Työryhmä tarkasteli oikeusturvan takeita hallintoasian elinkaaren eri vaiheissa (hallintopäätös, oikaisuvaatimus, hallinto-oikeus, korkein hallinto-oikeus). Tavoitteena on, että muutoksenhakujärjestelmä hallintoasioissa olisi mahdollisimman selkeä ja johdonmukainen. Hallintooikeuksia tulisi kehittää mahdollisimman tasavahvoiksi yleisiksi ensi asteen muutoksenhakutuomioistuimiksi. Lähtökohtana tulisi olla asioiden hajauttaminen kaikkiin tai ainakin useampaan hallintooikeuteen. Esimerkiksi turvapaikka- ja välillistä verotusta koskevat asiat tulisi hajauttaa Helsingin
13 12 hallinto-oikeudesta muihinkin hallinto-oikeuksiin. Samoin erinäisistä muutoksenhakulautakunnista, kuten virkamieslautakunnasta ja maaseutuelinkeinojen valituslautakunnasta, tulisi luopua ja siirtää näissä käsiteltävät asiat alueellisiin hallinto-oikeuksiin. Työryhmän lähtökohtana on myös, että korkeimman hallinto-oikeuden tulisi voida nykyistä enemmän keskittyä siihen, mitä oikeusturva edellyttää ylimmältä oikeusasteelta. Hallintomenettelyn ja oikaisuvaatimusjärjestelmän kehitys sekä kaksiasteinen hallintotuomioistuinten järjestelmä antavat nykyisin aikaisempaa paremmat mahdollisuudet laajentaa valituslupasääntelyn alaa muutoksenhaussa hallinto-oikeuden päätöksestä korkeimpaan hallinto-oikeuteen. Tämä ei kuitenkaan merkitsisi korkeimman hallinto-oikeuden muuttumista ennakkopäätöstuomioistuimeksi. Valituskieltoja koskevaa sääntelyäkin on tarpeen tarkastella uudelleen. Valituskielto voi tulla kyseeseen oikeudellisesti yksinkertaisissa asioissa, joissa ei ole merkittävää oikeussuojan tarvetta ja joissa korkeinta hallintooikeutta edeltävät oikeussuojakeinot ovat riittäviä. Työryhmä katsoi myös järjestelmän toimivuuden kannalta eduksi, jos hallintotuomioistuimet julkaisisivat päätöksiään entistä laajemmin. Hallintotuomioistuimissa työryhmän lähtökohtia on pääosin pidetty asianmukaisina. Mietinnöstä saaduista lausunnoista on laadittu lausuntotiivistelmä (oikeusministeriön mietintöjä ja lausuntoja 2011:30). Tasotyöryhmän ehdotusten jatkovalmistelun tarkempaa aikataulua on oikeusministeriössä katsottu tarpeen vielä arvioida. Siellä tavoitteena on kuitenkin toteuttaa uudistukset vaalikaudella Virkamieslaki ja virkamieslautakunnan lakkauttaminen: Eduskunnalle lokakuussa 2010 annettua hallituksen esitystä (HE 181/2010 vp) laiksi valtion virkamieslain muuttamisesta ei saatu käsiteltyä kertomusvuonna päättyneillä valtiopäivillä. Uusi hallituksen esitys valtion virkamieslain yleisen valituskiellon kumoamisesta ja valtion virkamieslautakunnan lakkauttamisesta on annettu (HE 61/2011 vp). Pääsääntönä olisi virkamiehen oikeus valittaa häntä koskevasta päätöksestä. Tietyistä päätöksistä, kuten nimittämisestä, ei edelleenkään olisi mahdollista valittaa. Muutoksenhakuoikeuden laajentumisen myötä valtion virkamiehet hakisivat tulevaisuudessa muutosta heitä koskevissa asioissa hallinto-oikeuksilta. Virkamieslautakunta lakkautettaisiin ja sille kuuluvat asiat siirrettäisiin hallinto-oikeuksien käsiteltäviksi. Lainmuutoksen oli tarkoitus tulla voimaan Asian käsittely on kuitenkin edelleen kesken eduskunnassa. Teollis- ja tekijänoikeusasioiden keskittäminen markkinaoikeuteen: Hallitusohjelmaan kirjattu hanke patentti- ja tavaramerkkiasioiden (IPR) tuomioistuinkäsittelyn keskittämisestä markkinaoikeuteen on vireillä oikeusministeriössä. Asiasta on annettu työryhmämietintö Teollis- ja tekijänoikeusasioiden keskittäminen markkinaoikeuteen (oikeusministeriön mietintöjä ja lausuntoja 2010:28). Vireillä oleva lainsäädäntöhanke merkitsee toteutuessaan markkinaoikeuden käsiteltäväksi tulevien uusien asioiden määrän lisääntymistä noin 60 prosentilla nykyisestä, mistä seuraa selkeä tarve markkinaoikeuden aseman, resurssien ja tehtävien uudelleen arviointiin. Vakuutusoikeuslaki: Hallituksen esityksessä (HE 281/2010 vp) laiksi vakuutusoikeuslain muuttamisesta ehdotettiin muun ohella sitä, että määrätyissä asioissa vakuutusoikeuden ratkaisukokoonpanoja kevennetään, että lääketieteellistä arviointimenettelyä täydennetään nykyisestä erillisten asiantuntijalääkäreiden käyttämisellä, että sivutoimisten työoloja, yritystoimintaa ja sotilasvammaasioita tuntevien jäsenten ratkaisutoimintaan osallistumista vähennetään ja että asiat, joissa jäsenet ovat asiakirjoihin perehtymisen jälkeen olleet yksimielisiä ratkaisuista, voidaan ratkaista istuntoa
14 13 järjestämättä. Kyseinen hallituksen esitys kuitenkin raukesi eduskunnassa keväällä 2011 eikä vakuutusoikeuslain uudistaminen edistynyt vuonna Vakuutusoikeuslain uudistaminen on sisällytetty uuteen hallitusohjelmaan ja vuoden 2012 aikana on odotettavissa, että uudistamista jatketaan Eurooppaoikeudellinen normisto Hallintotuomioistuimissa kansainvälisen normiston soveltaminen on arkipäivää. Kun Euroopan unionissa laadittuja säädöksiä ja niihin perustuvaa kansallista lainsäädäntöä sovelletaan hallintoviranomaisissa, unionin oikeuden tulkintakysymykset ohjautuvat nimenomaan hallintotuomioistuimiin. Erään arvion mukaan noin kolmanneksessa korkeimman hallinto-oikeuden päätöksistä sovelletaan unionin oikeuden lähteitä. Eurooppaoikeuden soveltamisen laajuutta osoittaa osaltaan unionin tuomioistuimelta (EUT) pyydettävien ennakkoratkaisupyyntöjen määrä. EUT voi unionin perustamissopimuksen nojalla antaa ennakkoratkaisuja unionin oikeuden tulkinnasta. Vuonna 2011 korkein hallinto-oikeus lähetti unionin tuomioistuimelle poikkeuksellisen paljon, yhteensä kymmenen, ennakkoratkaisupyyntöä. Viisi pyynnöistä koski verotusta, kaksi oleskeluluvan myöntämistä ja loput ympäristönsuojelua, sivuapteekkilupaa ja nuoren viljelijän aloitustukea. Unionin tuomioistuin antoi ratkaisun neljään aiemmin tehtyyn pyyntöön. Suomesta on vuosina tehty 77 ennakkoratkaisupyyntöä. Niistä korkein hallinto-oikeus on tehnyt yli puolet eli 41. Myös Euroopan ihmisoikeussopimusta ja Euroopan ihmisoikeustuomioistuimen oikeuskäytäntöä sovelletaan hallintotuomioistuimissa jatkuvasti. Ihmisoikeustuomioistuimen oikeuskäytännön myötä etenkin prosessuaalisia asioita, kuten suullisen käsittelyn pitämistä ja asianosaisten kuulemista sekä käsittelyn joutuisuutta, on kansallisissa tuomioistuimissa tarkennettu. Ihmisoikeustuomioistuimen Suomelle antamista tuomioista suuri osa on koskenut oikeudenkäynnin pitkittymistä. Euroopan ihmisoikeustuomioistuin antoi Suomelle kertomusvuonna seitsemän tuomiota, jotka koskivat muun muassa rikosprosessin kestoa ja sananvapauden soveltamista. Yksikään tuomioista ei koskenut suomalaisessa hallintotuomioistuinprosessissa käsiteltyä asiaa. 4.3 Tietotekniikka Tietotekniikan nykytila ja kehittämishankkeet Tietojärjestelmät ovat tuomioistuinten keskeisiä työvälineitä, joista lainkäyttötoiminnan sujuvuus olennaisesti riippuu. Tietohallinto on myös olennainen johtamisen väline, sillä sen avulla saatava seurantatieto on edellytys toiminnan tulokselliselle kehittämiselle. Hallinto-oikeuksien tietojärjestelmät ovat palvelleet hyvin oman aikansa, mutta tällä hetkellä käytössä olevat keskeiset tietojärjestelmät eivät enää kaikilta osin ole sovitettavissa nykyisiin tietoteknisiin tarpeisiin ja mahdollisuuksiin. Erityisesti alati lisääntyvä sähköinen asiointi on luonut monenlaisia tarpeita lisätä aiempaa automaattisempaa asiakirjojen käsittelyä. Sähköisten asiakirjojen nykyistä rationaalisempi käsittely ja luonti olisi mahdollista vain, jos nykyisiin järjestelmiin tehtäisiin mittavia muutoksia. On myös todennäköistä, että kaikkia tarvittavia muutoksia ei ole lainkaan mahdollista tehdä nykyiseen järjestelmään, vaan ne vaativat toteutuakseen uudenlaiset tietojärjestelmät.
15 14 Hallintotuomioistuinten tietohallinnolle suunnatut määräraha- ja henkilöstöresurssit ovat viime vuosina riittäneet vain pakollisten tietotekniikan järjestelmien vakio- ja ylläpitopalveluiden hankintaan. Kehittämiseen ei ole käytännössä ollut mahdollisuuksia. Toisaalta oikeusministeriön hallinnonalan tietohallintomenojen osuus ministeriön kaikista toimintamenoista on ollut vuosittain muutenkin jatkuvasti selvästi pienempi kuin muissa ministeriöissä keskimäärin. Tietohallintomenojen osuus suhteutettuna virastojen ja laitosten kaikkiin toimintamenoihin oli vuonna 2010 valtionhallinnossa keskimäärin 13 prosenttia. Vastaava luku oikeusministeriön hallinnonalalla vuonna 2010 oli 5,4 prosenttia. Tietotekniikka- ja asiantuntijapalveluiden tuottamisesta ja hankkimisesta tehdään vuosittain oikeusministeriön tietotekniikkakeskuksen (OTTK) kanssa hallinnonalan sektorikohtaiset palvelusopimukset. Korkein hallinto-oikeus tekee OTTK:n kanssa oman palvelusopimuksen ja hallinto- ja erityistuomioistuinten tietotekniset palvelut kuuluvat tuomioistuinlaitoksen yhteisen palvelusopimuksen piiriin. Tuomioistuinten lainkäyttötoimintaa tukevien perussovellusten, kuten asianhallintajärjestelmien, uudistaminen on lähitulevaisuudessa välttämätöntä. Asianhallintajärjestelmien sisältö, toimintatavat ja toimintamahdollisuudet tulee määritellä sähköiselle lainkäyttötoiminnalle asetettavien vaatimusten ja tarpeiden perusteella. Oikeusministeriön hallinnonalan tulevien keskeisten ict-hankkeiden priorisoinnissa (OM tietohallintoyksikkö, hankesalkku Q4/2011) hallinto- ja erityistuomioistuinten asianhallinnan ja sähköisen asioinnin kehittäminen on ajoitettu vuosille Tosin hankkeen vaiheistus on vasta ideoinnin asteella ja sen rahoitustarvekin tarkentuu vasta esiselvitysvaiheen jälkeen, joka oikeusministeriön ict-hankesalkun mukaan on tarkoitus käynnistää vuonna Joka tapauksessa hankkeen suunnittelun käynnistäminen, valmistelu ja toteuttaminen edellyttää, että siihen on käytettävissä oikeushallinnon ict-määrärahojen ulkopuolista rahoitusta. Myös viime vuonna käynnistynyt yleisten tuomioistuinten rikos- ja siviiliasioiden käsittelyketjun asian- ja dokumentinhallinnanjärjestelmän (AIPA) suunnittelun ja toteuttamisen eteneminen vaikuttaa hallinto- ja erityistuomioistuinten vastaavan hankkeen tulevaan ajoitukseen. Oikeushallinnon uusien tietohallinnon linjausten mukaan nykyisten Lotus Notes -asianhallintasovellusten elinkaariarvio on 10 vuotta, kun vielä viime vuonna arvioitiin, että Lotus Notes - tuoteympäristön käyttö lakkaa tuomioistuimissa jo vuonna Toisaalta Lotus-tuoteperheen muita sovelluksia, kuten työryhmä- ja verkkoneuvotteluohjelmistoja, on kertomusvuonna hankittu oikeushallinnon virastojen aktiiviseen käyttöön. Hallinto- ja erityistuomioistuinten asianhallintajärjestelmien kokonaisuudistuksen odotettavissa olevan viivästymisen johdosta ja Lotus Notes -ympäristön käytön jatkuessa tuomioistuimissa mahdollisesti vielä useita vuosia on perusteltua, että hallinto- ja erityistuomioistuinten nykyisten asianhallintajärjestelmien pienimuotoista kehittämistä vielä jatketaan. Lotus Notes -järjestelmät ovat käyttäjille tuttu ympäristö, kehittäminen on edullista ja nykyisiä tietojärjestelmärakenteita on suhteellisen helppo muuttaa ja täydentää. Nykyisissä asianhallintajärjestelmissä on myös ominaisuuksia, joita voitaisiin käyttää entistä paremmin hyödyksi asioiden ja asiakirjojen sähköisessä käsittelyssä sekä muutoinkin kokemusten saamiseksi sähköisen lainkäytön menetelmistä ja mahdollisuuksista. Oikeusministeriö asetti (OM 3/32/2011) työryhmän hallinto- ja erityistuomioistuinten asianhallintajärjestelmien ja raportoinnin kehittämiseksi. Työryhmän tehtävänä on koota ja käsitellä aikaisemmin toimineissa työryhmissä esille tulleet hallinto- ja erityistuomioistuimia
16 15 koskevat kehittämisehdotukset asettamalla ne tärkeysjärjestykseen ja arvioimalla niiden kustannusvaikutukset hallinnonalalle. Työryhmän työn tavoitteena on korkeimman hallintooikeuden, hallinto-oikeuksien, vakuutusoikeuden, markkinaoikeuden ja työtuomioistuimen asianhallintajärjestelmien ja diaarien mahdollisimman yhdenmukainen ja keskitetty kehittäminen huomioiden lainsäädännön muutosten ja tietoteknisen kehityksen lisäksi kunkin tuomioistuimen erityispiirteet. Muita toimintasektorilla kertomusvuonna käynnissä olevia kehittämishankkeita ja toimivia kehittämistyöryhmiä olivat: - Maahanmuuttoviraston poikkihallinnollisen asiankäsittelyjärjestelmän (UMA) käyttöliittymäprojekti KHO:ssa ja hallinto-oikeuksissa. Liittymän toteutus on ajoitettu toukokuulle Hallinto-oikeuksien veropäätösten ja täytäntöönpanon kieltoa koskevien tietojen toimittaminen sähköisesti verohallinnon veronkantoyksikköön. Käyttöönotto on ajoitettu vuoden 2012 loppupuolelle. - Oikeushallinnon verkkosivustojen uudistamishankkeen pilotointijakso päättyi kertomusvuonna. Virastojen verkkosivujen siirto uudelle julkaisualustalle aloitetaan vuonna Oikeushallinnon yhteisen kirjastojärjestelmän uudistamistyöryhmä antoi loppuraporttinsa lokakuussa Uuden kirjastojärjestelmän käyttöönottoprojekti käynnistyy vuonna Oikeusministeriön yhdessä hallinnonalan sisäisten sidosryhmien kanssa toimeenpanema oikeusministeriön tietohallinnon strategiatyö valmistui kertomusvuoden lopussa. Hallinnonalan tietohallintostrategia vuosiksi julkaistiin alkuvuodesta Mittaristotyöryhmä ja logistiikkaprojekti Oikeusministeriön mietinnön 2010:30 (Asiakirjahallinnan, raportoinnin ja sähköisen asioinnin kehittämisestä hallintotuomioistuimissa) mukaan asianhallintajärjestelmien kehittämisellä on suuri merkitys tuomioistuinten työn kehittämisessä niiden ratkaisutoiminnan tehostamiseksi. Tuomioistuimissa on valmiutta hyödyntää tietoteknisiä ratkaisuja asioiden käsittelyyn ja ratkaisutoimintaan nykyistä selvästi laajemmin. Asianhallintajärjestelmillä tulisi voida tehostaa ja monipuolistaa asioiden käsittelyn etenemisen seurantaa erilaisten hälytys- ja ilmoitustoimintojen avulla. Oikeusministeriö asetti korkeimman hallinto-oikeuden esityksestä mittaristotyöryhmän, jonka tehtävänä oli suunnitella asioiden käsittelyaikojen seurannan mahdollistavat muutokset korkeimman hallinto-oikeuden ja hallinto-oikeuksien asianhallintajärjestelmiin. Toimeksiantoon kuului myös laatia ehdotus eri asiaryhmien työmäärää kuvaaviksi mittareiksi sekä arvioida sähköisen lainkäyttömenettelyn hyödyntämistä hallintotuomioistuimissa. Mittaristotyöryhmä luovutti mietintönsä Työryhmä suositti seuranta- ja hälytysjärjestelmän ottamista käyttöön kaikissa hallintotuomioistuimissa. Luotu järjestelmä parantaa mahdollisuuksia seurata asioiden käsittelyn etenemistä ja reagoida viivästyneiden asioiden käsittelyyn. Järjestelmä antaa myös tuomioistuimen johdolle paremmat keinot työtilanteen kokonaisseurantaan sekä helpottaa lainkäyttöhenkilöstön työn suunnittelua.
17 16 Mittaristotyöryhmä laati toimeksiantonsa mukaisesti myös asioiden työmäärää kuvaavan mittariston. Siinä hallintotuomioistuinten yhteisen diaarikaavan mukaiset asianimikkeet on jaettu työmäärän perusteella neljään eri luokkaan. Työryhmä suositti mittariston luomista ja integroimista osaksi hallintotuomioistuinten asianhallintajärjestelmiä. Vuoden 2012 alussa onkin perustettu hallintotuomioistuinten yhteinen työryhmä suunnittelemaan hälytysjärjestelmän käyttöönottoa kaikissa hallinto-oikeuksissa. Työryhmä piti sähköisillä lainkäyttömenettelyillä saavutettavia hyötyjä olennaisina erityisesti hallintotuomioistuimissa ja suositti valmistelun aloittamista niiden käyttöön ottamista varten. Kehitystyö asiahallintajärjestelmän yhteyteen kuuluvasta asioiden käsittelyn etenemisen seuranta- ja hälytysjärjestelmästä aloitettiin vakuutusoikeuden logistiikkaprojektissa jo vuonna Asianhallinnan uudet seuranta- ja hälytysjärjestelmän ominaisuudet otettiin vakuutusoikeudessa käyttöön alkuvuodesta Osin vakuutusoikeudesta saatujen hyvien käytännön kokemusten perusteella korkein hallinto-oikeus perusti logistiikkaprojektin selvittämään asianhallinnan vaatimia muutoksia, joiden avulla voidaan seurata käsittelyaikoja. Projektin tavoitteena on kehittää asioiden käsittelyä ja käsittelyn seurantaa. Projektityöryhmään kuuluu edustajia eri henkilöstöryhmistä. Projekti toteutetaan yhteistyössä Lappeenrannan teknillisen yliopiston ja Oikeushallinnon tietotekniikkakeskuksen kanssa. Mittaristotyöryhmän ja logistiikkaprojektin tavoitteiden mukaisesti korkeimmassa hallintooikeudessa otettiin marraskuussa 2011 käyttöön asianhallintajärjestelmään rakennettu hälytysjärjestelmä. Se seuraa asioiden käsittelyaikoja ja varoittaa käsittelyn viivästymisestä. Käsittelyaikoja voidaan seurata sekä tuomioistuimen sisällä että asian koko elinkaaren ajan. Järjestelmässä asiat on jaettu hallintotuomioistuinten yhteisen diaarikaavan mukaisesti neljään luokkaan, joille on määritelty käsittelyaikatavoitteet ja niihin perustuvat hälytysrajat. Luokkien sisälle on määritelty kolme käsittelyvaihetta, joissa asian käsittelyn etenemistä seurataan. Järjestelmää ja järjestelmän tuottaman tiedon hyödyntämistä tilastoinnissa kehitetään edelleen vuoden 2012 aikana. Myös Helsingin hallinto-oikeudessa suunniteltiin ja toteutettiin vuonna 2011 logistiikkaprojekti. Logistiikkaprojektin ensimmäisessä vaiheessa hallinto-oikeuden asianhallintasovellukseen toteutettiin asioiden käsittelyajan juttukohtaisen seurannan mahdollistava ja käsittelyn eri vaiheiden viivästymisestä varoittava hälytysjärjestelmä. Sen avulla pystytään aiempaa tehokkaammin ja yksityiskohtaisemmin seuraamaan kunkin yksittäisen asian käsittelyn etenemistä. Järjestelmä on myös auttanut jakamaan asiat jaostoille, yksittäisille esittelijöille ja käsittelijöille tasapuolisesti siten, että asiat saadaan esivalmisteltua, valmisteltua ja ratkaistua käytettävissä olevilla resursseilla mahdollisimman sujuvasti ilman aiheetonta viivytystä. Myös yksittäinen virkamies voi hälytysjärjestelmän avulla suunnitella vastuullaan olevien asioiden valmistelua ja käsittelyjärjestystä. Hälytysjärjestelmän ja muiden asianhallinnan järjestelmien kehittäminen jatkuu. 4.4 Hallintotuomioistuinten toimitilat Asianmukaiset ja tuomioistuinten erityistarpeet täyttävät toimitilat edistävät hallintotuomioistuinten mahdollisuuksia hoitaa tehtävänsä hyvin ja tehokkaasti. Toimitiloja on kehitettävä tuomioistuinten tehtävien erityinen laatu ja henkilöstön tarpeet silmällä pitäen. Suullisia käsittelyjä järjestetään aikaisempia vuosia enemmän, mikä omalta osaltaan edellyttää riittäviä teknisiä valmiuksia istuntosaleihin ja toimitilojen turvallisuuden huomioimista.
18 17 Osalla hallintotuomioistuimista toimitilat ovat tarkoituksenmukaisia, mutta toisaalta parannuksiakin toivotaan. Hallinto-oikeuksien toimitilat ovat pääosin kunnossa. Toisaalta esimerkiksi Kuopion hallinto-oikeus joutuu edelleen työskentelemään väliaikaisissa tiloissa ja kahdessa eri toimipisteessä. Kouvolan ja Turun hallinto-oikeuksien toimitilat sijaitsevat rakennuksissa, joissa on oikeushallinnonalan yhteiskäytössä olevia tiloja. Kouvolan hallinto-oikeuden toimitilat sijaitsevat Kouvolan oikeus- ja poliisitalossa, jossa hallinto-oikeudella, Kymenlaakson käräjäoikeudella ja Kouvolan hovioikeudella on yhteiskäytössä samoja suullisen käsittelyn saleja. Näissä tiloissa on myös videolaitteet, joita käytetään yhteisesti. Turun hallinto-oikeus toimii Turun oikeustalossa, jossa on myös Varsinais-Suomen käräjäoikeus, Länsi-Suomen syyttäjänvirasto ja Varsinais-Suomen ulosottovirasto. Helsingin hallinto-oikeus ja markkinaoikeus muuttavat yhdessä työtuomioistuimen kanssa maaliskuun 2012 lopulla Helsingin hovioikeudelta vapautuneisiin tiloihin Itä-Pasilaan. Tiloihin tulee tuomioistuimen omien työtilojen lisäksi yhteisiä tiloja ja yhteisiä toimintoja. Istuntosaliympäristö on kaikille käyttäjille yhteinen samoin kuin kirjasto ja kahvio. Kaikille tuomioistuimille toimitettavat asiakirjat otetaan vastaan hallinto-oikeuden kirjaamossa. Vakuutusoikeus muutti syksyllä 2008 toimitiloihin, jotka olivat käytössä vielä koko kertomusvuoden ajan. Vakuutusoikeus muuttaa vuoden 2012 loppupuolella sinänsä toimivista tiloista uusiin Helsingin hallinto-oikeudelta vapautuviin tiloihin. Korkeimmassa hallinto-oikeudessa elokuun 2010 tulipalossa tuhoutunut ruokala saneerattiin ja loppusyksystä 2011 tiloihin muutti korkeimman hallinto-oikeuden uudistunut kirjasto. Uusiin tiloihin sijoitettiin myös modernein ict-laittein varusteltu neuvotteluhuone KoLibri. Samassa yhteydessä kirjaamolle saneerattiin edustavat tilat toimitilojen vanhalle puolelle Fabianinkadun sisäänkäynnin yhteyteen. 5. TOIMINNAN VAIKUTTAVUUS 5.1 Hallintotuomioistuimissa käsiteltävät asiat Kertomusvuonna hallintotuomioistuimiin saapui yhteensä uutta lainkäyttöasiaa, mikä oli asiaa ja noin 8 prosenttia vähemmän kuin vuonna Vuonna 2010 saapui yhteensä asiaa. 2 Hallintotuomioistuimiin vuosina saapuneet lainkäyttöasiat Alueelliset hallinto-oikeudet Markkinaoikeus Vakuutusoikeus Ahvenanmaan hallintotuomioistuin Korkein hallinto-oikeus Yhteensä Ks. myös liitteet 2 ja 3.
19 Kuva 2. Hallintotuomioistuimiin vuosina saapuneet lainkäyttöasiat. Korkein hallinto-oikeus Vakuutusoikeus Markkinaoikeus Ahvenanmaan hallintotuomioistuin Alueelliset hallintooikeudet Saapunut Ratkaistu Vireillä Kuva 3. Hallintotuomioistuimiin vuonna 2011 saapuneet ja ratkaistut asiat sekä vireillä olevat asiat.
20 Alueelliset hallinto-oikeudet Vuonna 2011 alueellisiin hallinto-oikeuksiin (ml. Ahvenanmaan hallintotuomioistuin) saapui yhteensä lainkäyttöasiaa (2010 / asiaa ja 2009 / asiaa), mikä oli noin 8 prosenttia vähemmän kuin vuonna Valtio-oikeus ja yleishallinto 9 % 869 Itsehallinto 4 % Ulkomaalaisasiat 13 % 2877 Rakentaminen 7 % Ympäristö 5 % Sosiaali- ja terveydenhuolto 29 % Taloudellinen toiminta mukaan lukien liikenne- ja viestintäasiat 15 % Verot 18 % 5997 Muut asiat 0,1 Kuva 4. Alueellisiin hallinto-oikeuksiin (ml. Ahvenanmaan hallintotuomioistuin) vuonna 2011 saapuneet lainkäyttöasiat pääasiaryhmittäin. Alueelliset hallinto-oikeudet (ml. Ahvenanmaan hallintotuomioistuin) ratkaisivat yhteensä asiaa eli noin 4 prosenttia vähemmän kuin edellisenä vuonna (22 853). Vireillä olevien asioiden määrä vuoden lopussa oli , kun se edellisen vuoden lopussa oli asiaa. Saapuneiden ulkomaalaisasioiden määrä väheni 14 prosentilla edellisestä vuodesta. Veroasiat ja muut asiat vähenivät 17 prosentilla. Kunnalliseen itsehallintoon kuuluvien asioiden määrä väheni 16 prosentilla sekä sosiaali- ja terveydenhuoltoa koskevat asiat viidellä prosentilla. Saapuvien asioiden määrät vähenivät myös valtio-oikeudessa ja yleishallinnossa, mutta kasvoivat rakennusasioissa yhdellä prosentilla ja ympäristöasioissa viidellä prosentilla. Sosiaali- ja terveydenhuoltoasiat ovat suurin asiaryhmä. Vuoden 2011 talousarviossa ennakoitiin taloudellisen taantuman lisäävän hallintotuomioistuimissa sosiaali- ja terveydenhuollon asioita. Taloudellinen taantuma ei vielä kertomusvuonna vaikuttanut sosiaali- ja terveydenhuollon asiamääriin ja näitä asioita saapui ennakoitua vähemmän. Kertomusvuonna alueellisiin hallinto-oikeuksiin (ml. Ahvenanmaan hallintotuomioistuin) saapui sosiaali- ja terveydenhuollon asiaa, kun edellisenä 3 Alueellisiin hallinto-oikeuksiin saapuneet lainkäyttöasiat pääasiaryhmittäin Liite 4.
Hallintotuomioistuinten toimintakertomus 2009 1 Helsingin hallinto-oikeus Hämeenlinnan hallinto-oikeus Kouvolan hallinto-oikeus Kuopion hallinto-oikeus Oulun hallinto-oikeus Rovaniemen hallinto-oikeus
Toimintakertomus Korkein hallinto-oikeus Hallinto-oikeudet Helsingin hallinto-oikeus Hämeenlinnan hallinto-oikeus Itä-Suomen hallinto-oikeus Pohjois-Suomen hallinto-oikeus Turun hallinto-oikeus Vaasan
HALLINTOTUOMIOISTUINTEN TOIMINTAKERTOMUS 37580 38876 33011 Ratkaistu Saapunut Vireillä 31.12. Helsingin hallinto-oikeus Hämeenlinnan hallinto-oikeus Kouvolan hallinto-oikeus Kuopion hallinto-oikeus Oulun